Módulu Un
Módulu 1 ta faze un rizumu jeral sobri pirfil rasial, módi ki el ta difinidu i manera ki lei di Massachusetts ta odja-l. Es módulu li ta analiza alguns situason spisífiku ki nu pode uza rasa o etinia pa identifika algen, má el ta mostra tanbe ma, en jeral, kela é ka midjor manera pa identifika pusível suspeitus.
Vídius di Formason pa es Módulu
Módulu Dos
Na módulu 2, nu sta ben analiza konportamentu kriminozu, inkluindu alguns alternativa pa pirfil rasial (racial profiling). Tanbe, nu ta ben odja módi ki nos inkonsenti i até alguns di nos karakiterístika biolójiku ta afeta nos prikonseitus. Telespetadoris ta ben prende módi ki es ta konxe i muda alguns di kes konportamentu ki nos tudu nu ta nase ku el.
Vídius di Formason pa es Módulu
Módulu Tres
Módulu 3 ta aprizenta un dibati sobri aspetus susial di kultura i prikonseitu.
Tanbe el ta analiza prikonseitu, diskriminason, i rasismu, i diferensa ki ten entri kes 3 konseitu la, i tanbe módi ki es pode afeta rilasionamentu entri pulísia i kumunidadi.
Vídius di Formason pa es Módulu
Módulu Kuatu
Módulu 4 ta analiza interason entri kumunidadi i pulísia i módi ki txeu di kes fatoris ki nu diskuti na kes módulu antirior ta afeta konfrontus di dia-dia na rua. El ta splika ma as ves bon trabadju di pulísia ta parse ma tene prikonseitu, má el ta mostra tanbe valor ki un bon rilasionamentu entri pulísia i kumunidadi ten.
Vídius di Formason pa es Módulu
Módulu Sinku
Na Módulu 5, nu sta ben analiza métudus matimátiku i statístiku di rakodje dadus i módi ki kes métudus li pode ser uzadu pa djobe si pirfil rasial ta izisti dentu di un kumunidadi o rijion kualker. Es módulu li ta ben diskuti ki tipu di dadus ki debe ser rakodjedu, módi ki es debe ser rakodjedu, i módi ki es debe ser analizadu ora ki nu sta tenta diskubri si pirfil rasial ta izisti o nau.
Vídius di Formason pa es Módulu
ast_Latn kea_Latn kea_Latn ast_Latn kea_Latn kea_Latn ast_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn